
ПРОТОКОЛ

№ 08/30.03.2021 г.



Днес, 30.03.2021 г. в гр. София, в административната сграда на Конституционния съд, от 11.00 часа се проведе заседание на комисията, назначена със заповед на Председателя  на Конституционния съд, за определяне на системата за оценка на кандидатите на писмена разработка свързана с практиката на Конституционния съд и въпросите към кандидатите при провеждане на интервюто за длъжността: „Правен експерт” в дирекция „Специализирана администрация“ към Конституционния съд на Република България.
Изпитът на допуснатите кандидати ще се проведе в Конституционния съд на 14 април 2021 г. от 10.00 часа в сградата на Министерски съвет, бул. „Дондуков“ № 1, ет.5.

Конкурсната процедура ще се проведе в два етапа: писмен изпит, чрез развиване на писмена разработка свързана с практиката на Конституционния съд и интервю.

1. За първият етап конкурсната комисия предлага три различни теми по обявената тематика. Писменият изпит свързан с практиката на Конституционния съд продължава 3 часа от момента на изтеглянето на темата  от произволно избран кандидат. На основание чл. 34, ал.3 от Наредбата за провеждане на конкурсите и подбора при мобилност на държавни служители, представянето на кандидатите ще се оценява по 5-степенна скала. За успешно издържал писмения изпит се смята този кандидат, чийто резултат от същия е най-малко 4. Той се допуска до интервю. Оценката на всеки кандидат е средноаритметична от оценката на проверяващите съдии. 
Успешно издържалите писмения изпит ще бъдат уведомени за резултатите чрез писмено съобщение или чрез електронната поща, ако са представили такава, за датата, мястото и часа на провеждането на интервюто. 

2. Съгласно Наредбата за провеждане на конкурсите и подбора при мобилност на държавни служители, комисията формулира въпросите, които ще се задават на интервюто. Въпросите са едни и същи за всеки кандидат и имат за цел да установят в каква степен кандидатът притежава професионалните и делови качества необходими за изпълнението на длъжността.
  
	Определените компетентности по които ще се задават въпроси, за         длъжността „Правен експерт” в дирекция „Специализирана администрация“ в Конституционния съд  са както следва:
· Аналитична компетентност;
· Ориентация към резултати;
· Работа в екип;
· Комуникативна компетентност;
· Професионална компетентност;
· Дигитална компетентност;
· Владеене на чужд език;


На основание чл.42, ал.4 от Наредбата, всеки член на комисията преценява качествата на кандидата въз основа на неговите отговори по 5- степенна скала и попълва формуляр съгласно приложение № 5.
Комисията определи и  минималния резултат, при който кандидатът се счита успешно издържал интервюто, а именно „ 4”.  Максимална оценка „5“.

3. Крайно класиране: 
Комисията определи коефициента, с който ще се умножат резултатите на кандидатите от писмената разработка и интервюто предвид относителната им тежест при преценка на качествата на кандидата за заемане на конкурсната длъжност: 
Резултатът от писмената разработка се умножава по коефициент: 4.
Резултатът от интервюто се умножава по коефициент: 5.
Окончателният резултат на всеки кандидат е сбор от резултатите получени при писмената разработка, и интервюто, умножени с определените коефициенти. Комисията класира кандидатите по реда на получената обща крайна оценка.

Неиздържалите съответния етап не участват в класирането.


                   Конкурсна комисия:
                   Председател на комисията:
	П. Панова….. /п/ ......


